Pohľad z ISS na približujúci sa raketoplán Endeavour nad zemským obzorom
**STS-130** bola misia amerického raketoplánu Endeavour. Hlavným cieľom letu bola doprava a montáž modulu Tranquility (Node-3) na Medzinárodnú vesmírnu stanicu (ISS). 

Modul Tranquility bol umiestnený na ľavobočný uzol modulu Unity. Súčasťou Tranquility je aj modul *Cupola* s množstvom priezorov, ktorý zaisťuje dobrý výhľad zo stanice. Umelecky znázornený výhľad z modulu *Cupola* je súčasťou emblému misie. V priebehu letu prebehli tri výstupy do otvoreného vesmíru (EVA).

Na rampu 39-A sa celá štartovacia zostavy vydala 6. januára 2010. 4. februára sa začalo odpočítavanie k plánovanému dátumu štartu, ktorým bol 7. február. Odpočítavanie bežalo až do posledného plánovaného zastavenia v čase T-9 minút, ale štart bol odvolaný kvôli zlému počasiu. Nasledujúceho dňa, 8. februára už raketoplán odštartoval v čase 09:14:07 UT (10:14:07 SEČ).

Posádka
-------

* George D. Zamka (2) – veliteľ letu
* Terry Virts (1) – pilot
* Kathryn P. Hireová (2) – prvý letový špecialista
* Stephen Robinson (4) – druhý letový špecialista
* Nicholas Patrick (2) – tretí letový špecialista
* Robert L. Behnken (2) – štvrtý letový špecialista

V zátvorkách je uvedený celkový počet letov do vesmíru vrátane tejto misie.

Priebeh letu
------------

Návštevníci Kennedyho vesmírneho strediska sledujú skorý ranný štart raketoplánu Endeavour. V ľavej časti snímky je dobre viditeľná hala VAB.
Štart raketoplánu Endeavour začal v čase 09:14:07 UT zážihom pomocných motorov SRB. V čase 09:15:52 UT bol pozorovaný väčší úlomok, ktorý sa oddelil od nádrže ET. Inak bol ale priebeh vzletu bezproblémový: V čase 09:16 UT sa od nádrže ET oddelili motory SRB, ktoré štandardne pristáli v mori a v čase 09:22 UT nastal manéver MECO – vypojenie hlavných motorov raketoplánu SSME. O minútu neskôr nasledovalo odhodenie už nepotrebnej nádrže ET. V čase 09:41 UT orbiter začal manéver na prechod do polohy pre navedenie na obežnú dráhu, na ktorú ho naviedol zážih motorov OMS v čase 09:51:49 UT. 

Po navedení na obežnú dráhu nastalo štandardné dvojdenné približovanie k ISS, počas ktorého posádka ako vždy vykonala kontrolu celistvosti tepelného štítu stroja. 

### Priebeh letu po spojení s ISS

S Medzinárodnou vesmírnou stanicou sa Endeavour spojil 10. februára 2010 v čase 05:06 UT po niekoľkých približovacích manévroch. Pevné spojenie bolo dokončené v čase 05:57 UT, potom nasledovalo napustenie vzduchu do vestibulu medzi raketoplánom a stanicou a napokon otvorenie prielezov medzi oboma kozmickými telesami, čo umožnilo šesťčlennej posádke raketoplánu a päťčlennej posádke ISS stretnúť sa. Po bezpečnostnom školení posádky začali preklad nákladu medzi raketoplánom a stanicou. Prebiehala tiež príprava modulu Quest na plánovaný výstup do otvoreného vesmíru a tiež skúšky skafandrov, pri ktorých sa zistilo, že Behnkenov skafander nedodáva elektrickú energiu pre televíznu kameru na prilbe a pre vyhrievanie rukavíc. Problém sa vyriešil použitím záložného skafandru, ktorého veľkosť bola upravená pre Behnkena.

11. februára pokračovali prípravy na prvý výstup, prenášanie nákladu, uskutočnila sa tiež tlačová konferencia. V rámci príprav na výstup Patrick a Behnken začali dýchanie kyslíka z kyslíkových masiek. Pol dňa mala posádka osobné voľno. 

Presun modulu Tranquility z nákladového priestoru raketoplánu na jeho pozíciu na module Unity
Prvý výstup do otvoreného priestoru (EVA-1) prebehol 12. februára a bol spojený s pripojením modulu Tranquility k stanici. Výstup absolvovali astronauti Patrick a Behnken, zatiaľ čo Virts a Hireová obsluhovali staničný manipulátor (SSRMS). Za pomoci tohto manipulátoru vyzdvihli nový modul z nákladového priestoru raketoplánu a preniesli ho k ľavobočnému uzlu modulu Unity, s ktorým sa v čase 06:20 UT pevne spojil. Patrick a Behnken boli vystúpili na povrch stanice preto, aby ešte pred začiatkom samotného prenosu modulu zložili tepelnú izoláciu z jeho spojovacieho uzla a odpojili káble jeho vyhrievania. Počas premiestňovania modulu dvojica astronautov v skafandroch pripevnila povrch stanice dva vaky s vybavením pre budúce výstupy a demontovali z manipulátoru DEXTRE jednu viacúčelovú skrinku z dôvodu jej výmenu za novú. Po pevnom spojení modulov Unity a Tranquility začali prvú časť prepájania káblov medzi týmito modulmi. Výstup sa skončil v čase 08:49 UT a trval hodín 32 minút. 

13. februára astronauti po prvýkrát vstúpili do modulu Tranquility a začala s oživovaním jeho systémov. Posádka prenášala rozličné diely ako napríklad časti klimatizačného systému, ktoré boli dočasne umiestnené v iných častiach stanice, do nového modulu. Zároveň prebiehali prípravy na druhý výstup do kozmu, čo zahŕňalo štúdium plánu pre tento výstup a opätovné dýchanie kyslíka z masiek dvojicou Patrick a Behnken. V samom závere dňa prípravy na výstup vyústili do oblečenia si skafandrov. 

Výstup EVA-2 začal 14. februára o 02:20 UT. Astronauti počas neho pokračovali v prepájaní modulu Tranquility, aktivovali prvé dva okruhy kvapalinového termoregulačného systému modulu, namontovali niekoľko madiel na uchytenie a tepelne izolačných prekrytov a pripravili modul *Cupola* na jeho premiestnenie na jeho finálnu pozíciu. Výstup skončil o 08:14 UT a trval 5 hodín a 54 minút. 

Modul *Cupola* bol premiestnený na dolný CBM uzol modulu Tranquility 15. februára po menších problémoch. 

### Po odpojení od ISS

Endeavour sa od ISS odpojil 21. februára. Prvá možnosť na pristátie raketoplánu bola 22. februára o 4:21 nášho času a pre priaznivé počasie raketoplánu povolili pristáť už v tento deň. Po 138-sekundovom brzdiacom manévri, počas ktorého klesla rýchlosť stroja o 78 m/s sa perigeum dráhy dostalo dostatočne nízko na to, aby stroj začal zostupovať do atmosféry. 20 minút po vstupe do atmosféry zachytil raketoplán rádiolokátor na Kennedyho vesmírnom stredisku. V čase 03:20:31 UT dosadol Endeavour hlavným podvozkom na dráhu 15 Shuttle Landing Facility a o 03:22:10 UT sa zastavil.

Galéria predštartovných príprav
-------------------------------

* Nicholas Patrick trénuje v bazéne výstup do otvoreného vesmíruNicholas Patrick trénuje v bazéne výstup do otvoreného vesmíru
* Modul Cupola v hangári Space Station Processing Facility na Kennedyho vesmírnom strediskuModul Cupola v hangári Space Station Processing Facility na Kennedyho vesmírnom stredisku
* Príchod modulu Tranquility na Kennedyho vesmírne strediskoPríchod modulu Tranquility na Kennedyho vesmírne stredisko
* Nakladanie modulu Tranquility do nákladového priestoruNakladanie modulu Tranquility do nákladového priestoru
* Presun orbitera Endeavour na haly Vehicle Assembly Building (VAB)Presun orbitera Endeavour na haly Vehicle Assembly Building (VAB)
* Pripájanie orbitera Endeavour k nádrži ETPripájanie orbitera Endeavour k nádrži ET
* Zmontovaná štartovacia zostava opúšťa halu VABZmontovaná štartovacia zostava opúšťa halu VAB
* Cesta raketoplánu na rampu 39-A za východu slnkaCesta raketoplánu na rampu 39-A za východu slnka

Referencie
----------

1. 1 2

Externé odkazy
--------------

* Online aktuality (po česky)

Iné projekty
------------

Commons
* Spolupracuj na Commons Commons ponúka multimediálne súbory na tému **STS-130**

| * z
* d
* u
Raketoplán *Endeavour* (OV-105) |
| --- |
|  | 
* STS-49
* STS-47
* STS-54
* STS-57
* STS-61
* STS-59
* STS-68
* STS-67
* STS-69
* STS-72
* STS-77
* STS-89
* STS-88
* STS-99
* STS-97
* STS-100
* STS-108
* STS-111
* STS-113
* STS-118
* STS-123
* STS-126
* STS-127
* STS-130
* STS-134

 |  |
| **Stav:** Vo výslužbe. |

| * z
* d
* u
Expedície na Medzinárodnú vesmírnu stanicu |
| --- |
| Základné expedície | 

|  |  |
| --- | --- |
| Minulé | 
* Expedícia 1
* Expedícia 2
* Expedícia 3
* Expedícia 4
* Expedícia 5
* Expedícia 6
* Expedícia 7
* Expedícia 8
* Expedícia 9
* Expedícia 10
* Expedícia 11
* Expedícia 12
* Expedícia 13
* Expedícia 14
* Expedícia 15
* Expedícia 16
* Expedícia 17
* Expedícia 18
* Expedícia 19
* Expedícia 20
* Expedícia 21
* Expedícia 22
* Expedícia 23
* Expedícia 24
* Expedícia 25
* Expedícia 26
* Expedícia 27
* Expedícia 28
* Expedícia 29
* Expedícia 30
* Expedícia 31
* Expedícia 32
* Expedícia 33
* Expedícia 34
* Expedícia 35
* Expedícia 36
* Expedícia 37
* Expedícia 38
* Expedícia 39
* Expedícia 40
* Expedícia 41
* Expedícia 42
* Expedícia 43
* Expedícia 44
* Expedícia 45
* Expedícia 46

 |
| Súčasná | Expedícia 47 |
| Plánované | 
* Expedícia 48
* Expedícia 49
* Expedícia 50
* Expedícia 51
* Expedícia 52
* Expedícia 53
* Expedícia 54

 |

 | Logo ISS |
| Návštevné expedície | 

|  |  |
| --- | --- |
|       Minulé | 
* EP-1
* EP-2
* EP-3
* EP-4
* EP-5
* EP-6
* EP-7
* EP-8
* EP-9
* EP-10
* EP-11
* EP-12
* EP-13
* EP-14
* EP-15
* EP-16
* EP-17
* EP-18

 |

 |
| Expedície raketoplánov | 

|  |  |
| --- | --- |
|       Minulé | 
* STS-88
* STS-96
* STS-101
* STS-106
* STS-92
* STS-97
* STS-98
* STS-102
* STS-100
* STS-104
* STS-105
* STS-108
* STS-110
* STS-111
* STS-112
* STS-113
* STS-114
* STS-121
* STS-115
* STS-116
* STS-117
* STS-118
* STS-120
* STS-122
* STS-123
* STS-124
* STS-126
* STS-119
* STS-127
* STS-128
* STS-129
* STS-130
* STS-131
* STS-132
* STS-133
* STS-134
* STS-135

 |

 |